CELEX: 32011R0809
Language: mt
Date: 2011-08-11 00:00:00
Title: Regolament ta’ Implimentazzjoni tal-Kummissjoni (UE) Nru 809/2011 tal- 11 ta’ Awwissu 2011 li jemenda r-Regolament (KE) Nru 2074/2005 fir-rigward tad-dokumenti li jakkumpanjaw l-importazzjonijiet tal-prodotti tas-sajd iffriżati direttament minn bastiment tal-friża  Test b’relevanza għaż-ŻEE

12.8.2011   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 207/1
               
            REGOLAMENT TA’ IMPLIMENTAZZJONI TAL-KUMMISSJONI (UE) Nru 809/2011
      tal-11 ta’ Awwissu 2011
      li jemenda r-Regolament (KE) Nru 2074/2005 fir-rigward tad-dokumenti li jakkumpanjaw l-importazzjonijiet tal-prodotti tas-sajd iffriżati direttament minn bastiment tal-friża
      (Test b’relevanza għaż-ŻEE)
      IL-KUMMISSJONI EWROPEA,
      Wara li kkunsidrat it-Trattat dwar il-Funzjonament tal-Unjoni Ewropea,
      Wara li kkunsidrat ir-Regolament (KE) Nru 853/2004 tal-Parlament Ewropew u tal-Kunsill tad-29 ta’ April 2004 li jistabbilixxi ċerti regoli speċifiċi ta’ iġjene għall-ikel li joriġina mill-annimali (1), u b’mod partikolari t-tieni paragrafu tal-Artikolu 9 tiegħu,
      Wara li kkunsidrat ir-Regolament (KE) Nru 854/2004 tal-Parlament Ewropew u tal-Kunsill tad-29 ta’ April 2004 li jistabbilixxi regoli speċifiċi għall-organizzazzjoni tal-kontrolli uffiċjali fuq prodotti li joriġinaw mill-annimali maħsuba għall-konsum uman (2), u b'mod partikolari l-Artikolu 16 tiegħu,
      Billi:
      
                  (1)
               
               
                  Ir-Regolament (KE) Nru 853/2004 jipprovdi fost oħrajn li l-operaturi tan-negozju tal-ikel li jimportaw il-prodotti minn pajjiżi terzi li joriġinaw mill-annimali, għandhom jiżguraw li l-importazzjoni sseħħ biss jekk jiġu sodisfatti r-rekwiżiti tal-Artikolu 14 tar-Regolament (KE) Nru 854/2004.
               
            
                  (2)
               
               
                  L-Artikolu 14 tar-Regolament (KE) Nru 854/2004 jipprovdi li għandu jkun hemm dokument li jissodisfa ċerti rekwiżiti li jakkumpanja l-konsenji tal-prodotti li joriġinaw mill-annimali meta jiġu importati fl-Unjoni. Madankollu, l-Artikolu 15(3) ta’ dak ir-Regolament jipprovdi fost oħrajn li meta l-prodotti tas-sajd jiġu importati direttament minn bastiment tal-friża, dak id-dokument jista’ jiġi sostitwit b’dokument iffirmat mill-kaptan.
               
            
                  (3)
               
               
                  Ir-Regolament tal-Kummissjoni (KE) Nru 2074/2005 tal-5 ta’ Diċembru 2005 li jistabbilixxi miżuri ta’ implimentazzjoni għal ċerti prodotti taħt ir-Regolament (KE) Nru 853/2004 tal-Parlament Ewropew u tal-Kunsill u għall-organizzazzjoni ta’ kontrolli uffiċjali taħt ir-Regolament (KE) Nru 854/2004 tal-Parlament Ewropew u tal-Kunsill u r-Regolament (KE) Nru 882/2004 tal-Parlament Ewropew u tal-Kunsill, li jidderoga mir-Regolament (KE) Nru 852/2004 tal-Parlament Ewropew u tal-Kunsill u li jemenda r-Regolamenti (KE) Nru 853/2004 u (KE) Nru 854/2004 (3) fl-Anness VI tiegħu jistabbilixxi mudelli ta’ ċertifikati tas-saħħa, inkluż wieħed għall-prodotti tas-sajd.
               
            
                  (4)
               
               
                  L-Istati Membri u l-organizzazzjonijiet interessati talbu lill-Kummissjoni biex tistabbilixxi mudell tad-dokument li għandu jiġi ffirmat mill-kaptan sabiex l-informazzjoni mitluba u l-proċeduri applikati jiġu armonizzati meta l-prodotti tas-sajd jiġu importati direttament fl-Unjoni minn bastiment tal-friża.
               
            
                  (5)
               
               
                  Il-mudell tad-dokument li għandu jiġi ffirmat għandu jirreferi speċifikament għad-dispożizzjonijiet relevanti għall-amministrazzjoni tal-prodotti tas-sajd kif stipulati fit-Taqsima VIII tal-Anness III tar-Regolament (KE) Nru 853/2004 abbord il-bastimenti tal-friża. Il-mudell tad-dokument għandu wkoll jaqbel mas-sistema elettronika għall-iskambju taċ-ċertifikati tas-saħħa u d-dokumenti tal-importazzjoni bejn l-Awtoritajiet Nazzjonali Kompetenti għall-kwistjonijiet tas-saħħa marbuta mal-annimali ħajjin u l-prodotti li joriġinaw mill-annimali (TRACES).
               
            
                  (6)
               
               
                  Jixraq għalhekk li jiġi stabbilit mudell armonizzat tad-dokument li għandu jiġi ffirmat mill-kaptan meta l-prodotti tas-sajd jiġu importati fl-Unjoni direttament minn bastiment tal-friża. Għaldaqstant, jeħtieġ li r-Regolament (KE) Nru 2074/2005 jiġi emendat.
               
            
                  (7)
               
               
                  Il-miżuri stipulati f'dan ir-Regolament huma skont l-opinjoni tal-Kumitat Permanenti dwar il-Katina Alimentari u s-Saħħa tal-Annimali,
               
            ADOTTAT DAN IR-REGOLAMENT:
      Artikolu 1
      Ir-Regolament (KE) Nru 2074/2005 huwa emendat kif ġej:
      
                  (1)
               
               
                  L-Artikolu 6 jinbidel b'dan li ġej:
                  "Artikolu 6
                  Il-mudelli taċ-ċertifikati tas-saħħa u tad-dokumenti għall-importazzjonijiet ta' ċerti prodotti li joriġinaw mill-annimali għall-għanijiet tar-Regolamenti (KE) Nri 853/2004 u 854/2004
                  1.   Il-mudelli taċ-ċertifikati tas-saħħa u tad-dokumenti, kif imsemmija fl-Artikolu 6(1)(d) tar-Regolament (KE) Nru 853/2004, li għandhom jintużaw meta jiġu importati l-prodotti li joriġinaw mill-annimali u li huma elenkati fl-Anness VI ta' dan ir-Regolament, huma stipulati f'dak l-Anness.
                  2.   Il-mudell tad-dokument li għandu jiġi ffirmat mill-kaptan, u li jista’ jissostitwixxi d-dokument meħtieġ skont l-Artikolu 14 tar-Regolament (KE) Nru 854/2004 meta l-prodotti tas-sajd jiġu importati direttament minn bastiment tal-friża, kif previst fl-Artikolu 15(3) ta’ dak ir-Regolament, huwa stipulat fl-Anness VI ta’ dan ir-Regolament."
               
            
                  (2)
               
               
                  L-Anness VI huwa emendat skont l-Anness ta’ dan ir-Regolament.
               
            Artikolu 2
      Dan ir-Regolament jidħol fis-seħħ fl-għoxrin jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
      Għandu japplika mill-1 ta’ April 2012.
      
         Dan ir-Regolament għandu jorbot fl-intier tiegħu u huwa applikabbli direttament fl-Istati Membri kollha.
         Magħmul fi Brussell, il-11 ta’ Awwissu 2011.
         
            
               Għall-Kummissjoni
            
            
               Il-President
            
            José Manuel BARROSO
         
      
      
         (1)  ĠU L 139, 30.4.2004, p. 55.
      
         (2)  ĠU L 139, 30.4.2004, p. 206.
      
         (3)  ĠU L 338, 22.12.2005, p. 27.
      
         ANNESS
         L-Anness VI tar-Regolament (KE) Nru 2074/2005 huwa emendat kif ġej:
         
                     (1)
                  
                  
                     It-titlu tal-Anness VI u s-Sezzjonijiet I sa VI huma mibdula b'li ġej:
                     “MUDELLI TAĊ-ĊERTIFIKATI TAS-SAĦĦA U TAD-DOKUMENTI GĦALL-IMPORTAZZJONIJIET TA’ ĊERTI PRODOTTI LI JORIĠINAW MILL-ANNIMALI
                     
                     SEZZJONI I
                     
                        KAPITOLU I
                     
                     
                        IS-SAQAJN TAŻ-ŻRINĠIJIET U L-BEBBUX
                     
                     Iċ-ċertifikati tas-saħħa kif imsemmija fl-Artikolu 6(1)(d) tar-Regolament (KE) Nru 853/2004 għal importazzjonijiet tas-saqajn taż-żrinġijiet u l-bebbux għandhom ikunu konformi mal-mudelli stabbiliti fil-Parti A u fil-Parti B rispettivament tal-Appendiċi I ta' dan l-Anness.
                     
                        KAPITOLU II
                     
                     
                        IL-ĠELATINA
                     
                     Mingħajr ħsara għal leġiżlazzjoni speċifika oħra tal-Unjoni, b'mod partikolari għal-leġiżlazzjoni dwar l-enċefalopatiji sponġiformi trasmissibbli u l-ormoni, iċ-ċertifikati tas-saħħa kif imsemmija fl-Artikolu 6(1)(d) tar-Regolament (KE) Nru 853/2004 għal importazzjonijiet ta' ġelatina u materja prima għall-produzzjoni tal-ġelatina għandhom ikunu konformi mal-mudelli stabbiliti fil-Parti A u l-Parti B rispettivament ta' l-Appendiċi II ta' dan l-Anness.
                     
                        KAPITOLU III
                     
                     
                        IL-KOLLAĠEN
                     
                     Mingħajr ħsara għal leġiżlazzjoni speċifika oħra tal-Unjoni, b'mod partikolari għal-leġiżlazzjoni dwar l-enċefalopatiji sponġiformi trasmissibbli u l-ormoni, iċ-ċertifikati tas-saħħa kif imsemmija fl-Artikolu 6(1)(d) tar-Regolament (KE) Nru 853/2004 għall-importazzjonijiet tal-kollaġen u l-materja prima għall-produzzjoni tal-kollaġen għandhom ikunu konformi mal-mudelli stabbiliti fil-Parti A u l-Parti B rispettivament ta' l-Appendiċi III ta' dan l-Anness.
                     
                        KAPITOLU IV
                     
                     
                        PRODOTTI TAS-SAJD
                     
                     Iċ-ċertifikat tas-saħħa kif imsemmi fl-Artikolu 6(1)(d) tar-Regolament (KE) Nru 853/2004 għall-importazzjonijiet tal-prodotti tas-sajd għandu jkun konformi mal-mudell stabbilit fl-Appendiċi IV ta' dan l-Anness.
                     
                        KAPITOLU V
                     
                     
                        MOLLUSKI BIVALVI ĦAJJIN
                     
                     Iċ-ċertifikat tas-saħħa kif imsemmi fl-Artikolu 6(1)(d) tar-Regolament (KE) Nru 853/2004 għall-importazzjonijiet tal-molluski bivalvi ħajjin għandu jkun konformi mal-mudell stabbilit fl-Appendiċi V ta' dan l-Anness.
                     
                        KAPITOLU VI
                     
                     
                        GĦASEL U PRODOTTI OĦRA TAL-APIKULTURA
                     
                     Iċ-ċertifikat tas-saħħa kif imsemmi fl-Artikolu 6(1)(d) tar-Regolament (KE) Nru 853/2004 għall-importazzjonijiet tal-għasel u prodotti oħrajn tal-apikultura għandu jkun konformi mal-mudell stabbilit fl-Appendiċi VI ta' dan l-Anness.
                     SEZZJONI II
                     
                        MUDELL TAD-DOKUMENT LI JRID JIĠI FFIRMAT MILL-KAPTAN
                     
                     Il-mudell tad-dokument li għandu jiġi ffirmat mill-kaptan, u li jista’ jissostitwixxi dak meħtieġ skont l-Artikolu 14 tar-Regolament (KE) Nru 854/2004 meta l-prodotti tas-sajd iffriżati jiġu importati direttament minn bastiment tal-friża, kif previst fl-Artikolu 15(3) ta’ dak ir-Regolament, għandu jikkonforma mal-mudell tad-dokument stipulat fl-Appendiċi VII ta’ dan l-Anness.”
                  
               
                     (2)
                  
                  
                     Jiżdied l-Appendiċi VII li ġej:
                     
                        “Appendiċi VII tal-Anness VI
                        
                           MUDELL TAD-DOKUMENT, LI GĦANDU JIĠI FFIRMAT MILL-KAPTAN, U LI JAKKUMPANJA L-IMPORTAZZJONIJIET META L-PRODOTTI TAS-SAJD IFFRIŻATI JIĠU IMPORTATI DIRETTAMENT FL-UNJONI EWROPEA MINN BASTIMENT TAL-FRIŻA
                        
                        
                           
                        Test ta 'immaġni
                        
                           Parti I: Dettalji dwar il-kunsinna mibgħuta
                           I.1. Kunsinnatur
                           Isem
                           Indirizz
                           Kodiċi Postali
                           Tel.
                           I.2. Numru ta’ referenza taċ-ċertifikat
                           I.2.a.
                           I.3.
                           I.4.
                           I.5. Destinatarju
                           Isem
                           Indirizz
                           Kodiċi Postali
                           Tel.
                           I.6.
                           I.7. Pajjiż ta’ oriġini
                           Kodiċi ISO
                           I.8.
                           I.9. Pajjiż tad-destinazzjoni
                           Kodiċi ISO
                           I.10.
                           I.11. Pajjiż ta’ oriġini
                           Isem
                           Numru tal-approvazzjoni
                           I.12.
                           I.13.
                           I.14.
                           I.15.
                           I.16. BIP tad-dħul fl-UE
                           I.17.
                           I.18.
                           I.19. Kodiċi tal-prodott (Kodiċi HS)
                           I.20. Kwantità
                           I.21.
                           I.22. Għadd ta’ pakketti
                           I.23.
                           I.24. Tip ta’ imballaġġ
                           I.25. Prodotti ċċertifikati għal:
                           Konsum mill-bniedem
                           I.26.
                           I.27. Għall-importazzjoni jew id-dħul fl-UE
                           I.28. Identifikazzjoni tal-prodotti
                           Speċi
                           (isem xjentifiku)
                           Għadd ta’ pakketti
                           Piż nett
                        
                        
                           
                        Test ta 'immaġni
                        
                           Parti II: Ċertifikazzjoni
                           PAJJIŻ
                           Prodotti tas-sajd
                           I.(a) Tagħrif ieħor
                           Żona/i tas-sajd:
                           In-numru tal-IMO/Lloyd’s (jekk inħareġ) jew is-sinjal tar-radju tal-bastiment:
                           Perjodu tas-Sajd:
                           Data tal-bidu: …/…/…
                           Data tat-tmiem: …/…/…
                           II. Attestazzjoni tas-saħħa
                           II.a. Numru ta’ referenza taċ-ċertifikat
                           II.b.
                           II.1. Attestazzjoni tas-saħħa pubblika
                           Jiena, hawn taħt iffirmat, niddikjara li
                           il-bastiment huwa fil-lista ta’ bastimenti li l-importazzjonijiet minnhom lejn l-Unjoni Ewropea huma permessi (huwa ‘EU-listed’);
                           il-bastiment għandu programm ibbażat fuq il-prinċipji HACCP għall-kontroll tal-perikli;
                           il-parti tal-bastiment fejn ikun hemm il-prodotti tas-sajd, it-tagħmir, il-kontenituri u l-ħżin fil-kesħa tal-prodotti tas-sajd jinżammu nodfa u f’kundizzjoni tajba;
                           il-prodotti tas-sajd tħarsu mill-kontaminazzjoni u mill-effetti tax-xemx jew kull sors ieħor tas-sħana malajr kemm jista’ jkun wara li jkunu ttellgħu abbord, u ttrattati b’tali mod biex ma jkollhomx daqqiet jew ħsara oħra;
                           il-prodotti tas-sajd ma ġewx ikkontaminati bil-fjuwil, bl-ilma tas-sentina jew b’organiżmi ta’ ħsara;
                           il-qtil, l-iżvinar, il-qtugħ tar-ras, it-tneħħija tal-ġewwieni u tal-ġwienaħ saru b'mod kemm jista' jkun iġeniku u malajr kemm jista' jkun wara li nqabdu u l-prodotti nħaslu immedjatament u bir-reqqa. Il-vixxri u l-partijiet li jistgħu jkunu ta' periklu għas-saħħa pubblika tneħħew kemm jista' jkun malajr u nżammu apparti mill-prodotti intiżi għall-konsum mill-bniedem.
                           intuża biss ilma baħar nadif bħala alternattiva għall-ilma ħelu għat-trattament u l-ħasil tal-prodott tas-sajd;
                           il-prodotti tas-sajd ġew soġġetti għal eżami viżiv għall-parassiti viżibbli, u l-prodotti tas-sajd li jidhru li jkunu kkontaminati bil-parassiti ma tqegħdux fis-suq għall-konsum mill-bniedem;
                           il-prodotti ġew iffriżati b’mod iġeniku kemm jista’ jkun malajr wara li nqabdu;
                           il-prodotti tas-sajd iffriżati nżammu f’temperatura ta’ mhux iktar minn – 18 °C fil-partijiet kollha tal-prodott, ħlief il-ħut sħiħ li fil-bidu ġie ffriżat fis-salmura għall-manifattura tal-ikel fil-landa u li jista’ jinżamm f’temperatura ta’ mhux iktar minn – 9 °C;
                           il-blokok iffriżati tgeżwru b’mod iġeniku u xieraq qabel il-ħatt;
                           il-pakketti ġew immarkati b’marka ta’ identifikazzjoni li tindika n-numru tal-approvazzjoni tal-bastiment tal-friża u l-istat tal-bandiera;
                           il-materjal tat-tgeżwir mhuwiex sors ta’ kontaminazzjoni u nħażen b’tali mod li ma kienx espost għal riskju ta' kontaminazzjoni.
                           Noti parti I:
                           Il-Kaxxa I.1: Isem u indirizz (triq, belt u reġjun/provinċja/stat, skont il-każ), numru tat-telefown u tal-faks jew l-indirizz elettroniku tas-sid/ir-responsabbli tal-bastiment.
                           Il-Kaxxa I.2: Numru uniku tad-dokument skont il-klassifika tiegħek stess.
                           Il-Kaxxa I.5:
                           L-isem u l-indirizz (triq, belt u kodiċi postali) ta’
                           il-persuna fiżika jew legali li l-konsenja tkun importata direttament lilha fl-Istat Membru tad-destinazzjoni.
                        
                        
                           
                        Test ta 'immaġni
                        
                           PAJJIŻ
                           Prodotti tas-sajd
                           Il-Kaxxa I.2: Numru uniku tad-dokument skont il-klassifika tiegħek stess.
                           Il-Kaxxa I.11: L-isem tal-bastiment tal-friża u n-numru tal-approvazzjoni kif elenkat skont l-Artikolu 12 tar-Regolament (KE) Nru 854/2004 minn fejn il-prodotti tas-sajd jiġu importati direttament.
                           Il-Kaxxa I.19: Uża l-kodiċi rilevanti tas-Sistema Armonizzata (SA) tal-Organizzazzjoni Dinjija tad-Dwana fil-Kapitlu 03.03:
                           Il-Kaxxa I.20: Il-piż nett totali f’kilogrammi bħala somma minn I.28.
                           Il-Kaxxa I.22: Somma minn I.28.
                           Il-Kaxxa I.25: Immarka l-kaxxa ‘Konsum mill-bniedem’.
                           Il-Kaxxa I.27: Immarka l-kaxxa jekk id-destinazzjoni finali tkun l-UE.
                           Il-Kaxxa I.28: Niżżel l-ispeċijiet varji bl-isem xjentifiku, l-għadd ta’ pakketti u l-piż nett.
                           Kaptan tal-bastiment tal-friża
                           Isem (b’ittri kapitali):
                           Data:
                           Firma:
                           Timbru:”